Държавен вестник, бр. 31, 2019 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  31
ПОСТАНОВЛЕНИЕ № 74 
ОТ 8 АПРИЛ 2019 Г.
за изменение и допълнение на Наредбата за 
условията и реда за издаване и за отнемане 
на разрешения за промишлена обработка 
на тютюн и за производство на тютюневи 
изделия, приета с Постановление № 191 на 
Министерския съвет от 2004 г. (обн., ДВ, 
бр. 71 от 2004 г.; изм. и доп., бр. 78 от 2005 г., 
бр. 93 от 2009 г., бр. 40 от 2015 г., бр. 59 от 
2016 г. и бр. 55 от 2017 г.)
МИНИСТЕРСКИЯТ СЪВЕТ
П О С Т А Н О В И :
§ 1. Член 3 се изменя така:
„Чл. 3. За издаване на разрешение по 
чл. 2, ал. 1 се подава писмено заявление 
до Министерския съвет чрез министъра на 
земеделието, храните и горите, в което се 
посочва ЕИК по Закона за търговския ре­
гистър и регистъра на юридическите лица с 
нестопанска цел, придружено със:
1. програма за изкупуване на тютюн и 
производствена програма за промишлена 
обработка и реализация на тютюн по типове 
и произходи за предстоящата реколта; програ­
мата трябва да е съобразена с техническите 
и технологичните възможности на лицата 
по чл. 2, ал. 2 и да включва краен срок на 
промишлена обработка на суров тютюн от 
съответната реколта;
2. информация за производствените поме­
щения и мощности и правните основания за 
тяхното ползване;
3. справка за изпълнението на основните 
показатели за изкупените и действително 
изплатените тютюни по типове и произхо­
ди – реколта/година за предходната година;
4. счетоводен баланс, отчет за приходите 
и разходите и отчет за паричните потоци за 
предходната година;
5. декларация за размера, произхода и 
основанието за притежаваните средства за 
осъществяване на дейността, за която се из­
исква разрешение съгласно приложение № 3 
към чл. 37, ал. 1 от Закона за тютюна, тютю­
невите и свързаните с тях изделия (ЗТТСИ);
6. за чуждестранни лица – удостоверение 
за регистрация по законодателството на дър­
жава – членка на Европейския съюз, или на 
други държави – страни по Споразумението 
за Европейското икономическо пространство;
7. документ за платена държавна такса.“
§ 2. В чл. 4 се правят следните изменения:
1. Алинея 3 се изменя така:
„(3) Експертният съвет разглежда постъпи­
лите заявления за издаване на разрешения за 
промишлена обработка на тютюн и осъщест­
вява контрол на лицата, получили разрешения, 
като проверява служебно обстоятелствата по 
чл. 37, ал. 2 и 4 от ЗТТСИ.“
2. В ал. 4, изречение първо числото „11“ се 
заменя с „девет“ и в изречение трето думите 
„трима представители на Министерството на 
финансите“ се заменят с „един представител 
на Агенция „Митници“.
§ 3. В чл. 6 ал. 4 се изменя така:	
„(4) Лицата по чл. 2, ал. 1 са длъжни 
ежегодно до 1 юни да представят справки за 
обстоятелствата по чл. 3, т. 1, 3 и 4, както и 
отчет за предходната година за изпълнени­
ето на програмата за изкупуване на тютюн, 
производствената програма за промишлена 
обработка и реализацията на тютюн по 
типове и произходи за съответната реколта 
пред министъра на земеделието, храните и 
горите.“
§ 4. В чл. 18, ал. 2, изречение първо думата 
„петима“ се заменя с „девет“.
§ 5. В чл. 24 се правят следните изменения 
и допълнения:
1. В ал. 1:
а) основният текст се изменя така:
„(1) За издаване на разрешение за произ­
водство на тютюневи изделия по чл. 16 се 
подава писмено заявление до Министерския 
съвет чрез министъра на икономиката, в 
което се посочва ЕИК по Закона за търгов­
ския регистър и регистъра на юридическите 
лица с нестопанска цел. Към заявлението се 
прилага:“;
б) точки 1 – 7 се отменят.
2. Създава се ал. 4:
„(4) Министерството на икономиката ус­
тановява по служебен път обстоятелствата 
относно съдимостта на българските граж­
дани – еднолични търговци или членове на 
управителните органи на търговски дружества 
или кооперации. Чуждите граждани прилагат 
към заявлението по ал. 1 свидетелство за 
съдимост или аналогичен документ.“
§ 6. В чл. 29, ал. 4 числото „11“ се заменя 
с „10“.
Преходни и заключителни разпоредби
§ 7. Процедурите по издаване на разреше­
ние за промишлена обработка на тютюн и за 
производство на тютюневи изделия, започнали 
до влизането в сила на постановлението, се 
довършват по новия ред.
§ 8. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
Главен секретар на Министерския съвет: 
Веселин Даков
2754